เงินบาทปิด 29.96/98
ธนาคารกรุงเทพ รายงาน เงินบาทปิด 29.96/98 สัปดาห์หน้าอาจอ่อนค่าหากสหรัฐฯ ใช้มาตรการ QE
29 ต.ค. 2553

ธนาคารกรุงเทพ รายงาน เงินบาทปิด 29.96/98 สัปดาห์หน้าอาจอ่อนค่าหากสหรัฐฯ ใช้มาตรการ QE
นักบริหารเงินจากธนาคารกรุงเทพ เปิดเผยว่า เงินบาทปิดตลาดเย็นนี้อยู่ที่ระดับ 29.96/98 บาท/ดอลลาร์ ใกล้เคียงกับช่วงเช้าที่เปิดตลาดที่ระดับ 29.95/97 บาท/ดอลลาร์
วันนี้เงินบาทค่อนข้างแกว่งในกรอบแคบ เพราะยังไม่มีปัจจัยที่จะเข้ามามีผลต่อการเคลื่อนไหวของค่าเงินมากนัก คาดว่าตลาดคงรอดูผลการประชุมธนาคารกลางสหรัฐ(เฟด) ในช่วงสัปดาห์หน้าว่าจะตัดสินใจออกมาตรการ QE หรือไม่
"ตลาดคงรอดูต้นสัปดาห์หน้าช่วงการประชุม FED ว่าจะออกมาตรการ QE หรือเปล่า เพราะถ้าทำ QE ก็อาจจะทำให้ดอลลาร์กลับมาแข็งค่า และถ้าเป็นแบบนี้สัปดาห์หน้าแนวโน้มเงินบาทก็จะอ่อนค่าได้" นักบริหารเงิน ระบุ
ส่วนการเคลื่อนไหวของค่าเงินสกุลหลักช่วงปิดตลาดเย็นนี้ เงินเยนอยู่ที่ระดับ 80.81/86 เยน/ดอลลาร์ ส่วนค่าเงินยูโรอยู่ที่ระดับ 1.3814/3816 ดอลลาร์/ยูโร
นักบริหารเงิน คาดว่า เปิดตลาดในต้นสัปดาห์หน้า เงินบาทจะเคลื่อนไหวอยู่ในกรอบ 29.95-30.05 บาท/ดอลลาร์